7 साल में 1081 हादसे, 539 जानें गई
6 लेन कार्य 2011 में पूरा होना था पर अब तक अधूरा
शाहजहांपुर से बहरोड़ तक 25 किलोमीटर क्षेत्र में 2009 से अब तक हादसों में 897 लोग घायल
नेशनल हाईवे 8
^हाईवेनिर्माण के दौरान छोटी-मोटी परेशानी आती रहती है। दुर्घटनाएं रोकने के लिये एनएचएआई द्वारा निर्माण के दौरान दिशा निर्देशक एवं सूचना पट्ट लगवाकर वाहन चालकों को आगाह किया जाता है। हाईवे पर गति सीमा 60 किमी प्रति घंटे तय है लेकिन कोई गति सीमा का ध्यान नहीं रखता। कही कही ग्रामीणों के अनावश्यक विरोध एवं अधिग्रहण मे समस्याओं के चलते परेशानी आई थी जिससे सिक्स लेन निर्माण मे देरी हुई। अब सारे व्यवधान सुलझा लिये गये है। शीघ्र ही हाईवे सिक्स लेन का कार्य पूरा कर लिया जायेगा। एम.के.जैन,जनरल मैनेजर एनएचएआई, जयपुर
केन्द्रीय सड़क परिवहन मंत्री नितिन गडकरी ने 15 अक्टूबर को राजस्थान आगमन पर हाईवे पर सिक्स लेन का कार्य दिसम्बर तक पूर्ण होने की बात कही थी। गडकरी ने कहा था कि गुड़गांव से चंदवाजी तक 206 किमी सिक्स लेन पर 55 ओवरब्रिज बनने है जिनमें 52 ब्रिज का काम पुरा हो गया है। हाईवे का कार्य 2011 तक पूरा हो जाना था लेकिन यूटीलिटी शिफ्टिंग, वन विभाग एवं पर्यावरण विभाग की स्वीकृति के साथ जमीन अधिग्रहण मे काफी समय लगने से प्रोजेक्ट समय पर पूरा नहीं हो पाया। गडकरी ने कहा था कि मंत्रालय ने हाईवे निर्माण से जुड़ी सभी कंपनियों को हर हाल मे दिसम्बर तक कार्य पूर्ण करने के निर्देश दिए हंै। अब दिसम्बर जाने को है लेकिन हाईवे के पुराने हालातों मे खास परिर्वतन नहीं हुआ है।
भास्कर न्यूज | शाहजहांपुर
अलवर जिले मे मात्र 25 किलोमीटर क्षेत्र से गुजर रहे हाईवे संख्या आठ ने अपने निर्माण से अब तक 539 जिंदगियों पर ग्रहण लगा दिया है। शाहजहांपुर, बहरोड एवं नीमराणा से प्राप्त आंकड़ों को देखे तो अप्रैल 2009 से प्रारंभ हुए हाईवे निर्माण से लेकर अब तक तीनों थाना क्षेत्र मे 1081 दुर्घटनाएं हुई है जिनमें 897 घायल हुए है। ये आंकड़े तो सिर्फ अलवर जिले के तीन थाना क्षेत्रों से प्राप्त हैं। शेष|16पर
हाईवेका निर्माण मानेसर से जयपुर तक करीब 206 किलोमीटर मे 3 हजार करोड़ की अनुमानित लागत से किया जा रहा है। हाईवे निर्माण पिंक सिटी एक्सप्रेस वे प्रा.लि.(पीसीईपीएल)द्वारा तय सीमा अप्रैल 2011 तक पूरा किया जाना था लेकिन अनेक कारणों से हाईवे पर सिक्स लेन का कार्य 2015 तक भी पूरा नहीं हो सका है। निर्माण की धीमी गति एवं सरकार के सुस्त रवैये के चलते हाईवे संख्या आठ मौत की नई इबादत लिखता रहा।
ये रहे कारण....
हाईवे निर्माण के दौरान जमीनों के अधिग्रहण एवं मुआवजे के खेल ने हाईवे के निर्माण मे ब्रेक का काम किया। 2015 के मध्य तक अधिग्रहण एवं मुआवजे का काम पुरा होने के कारण हाईवे एक साथ नहीं बन पाया। जहां अधिग्रहण पुरा हुआ वहां कार्य प्रारंभ करवा दिये गये जबकि जहां अधिग्रहण एवं मुआवजे का विवाद था वहां कार्य देरी से प्रारंभ हो पाया। ऐसे मे निर्माण कम्पनी ने जहां पहले निर्माण किया था वो भी खराब हो गया। जिसके चलते हाईवे पर दुर्घटनाओं का ग्राफ बढ़ता रहा।
लाखों की आमद के बाद भी बदहाली......
हाईवे संख्या आठ पर शाहजहांपुर टॉल प्लाजा एशिया का सबसे महंगा टॉल प्लाजा है। यहां प्रतिदिन 85 लाख से एक करोड़ तक टॉल सुविधाओं एवं हाईवे निर्माण के नाम से वसूला जाता है लेकिन टॉल पर सुविधाएं नाम मात्र है। क्रेन, एंबुलेंस,पैट्रोलिंग की असुविधाओं के चलते दुर्घटनाओं के बाद बचाव कार्यों की बदइंतजामी के कारण भी मौत के आंकड़े अपना ग्राफ बढा जाते है।
शाहजहांपुर. बदहाल हाईवे संख्या आठ।
hin_Deva hin_Deva bho_Deva bho_Deva hin_Deva hin_Deva bho_Deva hin_Deva hin_Deva hin_Deva hin_Deva mag_Deva hin_Deva bho_Deva